CELEX: 52012DP0502
Language: mt
Date: 2012-12-13 00:00:00
Title: Deċiżjoni tal-Parlament Ewropew tat-13 ta' Diċembru 2012 dwar l-emenda tal-Artikolu 123 u 42 tar-Regoli ta' Proċedura tal-Parlament: dikjarazzjonijiet bil-miktub u inizjattivi leġiżlattivi (2011/2058(REG))

23.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 434/156
            
         P7_TA(2012)0502
   Regoli ta' Proċedura tal-Parlament: emenda tal-Artikolu 123 dwar id-dikjarazzjonijiet bil-miktub u tal-Artikolu 42 dwar l-inizjattivi leġiżlattivi
   Deċiżjoni tal-Parlament Ewropew tat-13 ta' Diċembru 2012 dwar l-emenda tal-Artikolu 123 u 42 tar-Regoli ta' Proċedura tal-Parlament: dikjarazzjonijiet bil-miktub u inizjattivi leġiżlattivi (2011/2058(REG))
   (2015/C 434/20)
   
      Il-Parlament Ewropew,
   
               —
            
            
               wara li kkunsidra l-ittra mingħand il-President tiegħu bid-data tal-11 ta' Novembru 2010,
            
         
               —
            
            
               wara li kkunsidra l-istudju tad-Dipartiment tal-Politika tiegħu bit-titolu “Dikjarazzjonijiet bil-miktub fil-Parlament Ewropew: rieżami tal-proċess u l-impatt” (PE 462.424),
            
         
               —
            
            
               wara li kkunsidra l-Artikoli 211 u 212 tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Affarijiet Kostituzzjonali (A7-0242/2012),
            
         billi:
   
               A.
            
            
               il-Parlament biż-żmien estenda s-setgħat tiegħu, u ggarantixxa strumenti sostanzjali għalih innifsu li permezz tagħhom jista' jinfluwenza l-proċess għat-teħid tal-Unjoni Ewropea fil-biċċa l-kbira tal-attivitajiet tal-Unjoni;
            
         
               B.
            
            
               l-istituzzjonijiet li għalihom tkun indirizzata dikjarazzjoni bil-miktub għandhom jiżguraw li tiġi segwita kif xieraq;
            
         
               C.
            
            
               id-dikjarazzjonijiet bil-miktub iservu bħala vettura utli għat-tqajjim ta' kwestjonijiet ta' tħassib partikolari għaċ-ċittadini tal-Unjoni;
            
         
               D.
            
            
               id-dikjarazzjonijiet bil-miktub huma użati regolarment iżda mhux f'ammonti kbar ħafna; perċentwal żgħir biss minnhom jiksbu s-sostenn meħtieġ ta' maġġoranza tal-membri kollha tal-Parlament;
            
         
               E.
            
            
               il-maġġoranza tad-dikjarazzjonijiet bil-miktub jiskadu wara l-perjodu preskritt fir-Regoli ta' Proċedura;
            
         
               F.
            
            
               il-maġġoranza tad-dikjarazzjonijiet bil-miktub adottati huma indirizzati lill-Kummissjoni, li hija rikonoxxuta bħala l-unika istituzzjoni li tkun tat rispons għall-kwestjonijiet li tqajmu fihom;
            
         
               G.
            
            
               dawk ir-risposti huma fil-biċċa l-kbira tal-każijiet limitati għal attivitajiet tal-Kummissjoni li għadhom għaddejjin, u biss f'każijiet eċċezzjonali jinkludu attività speċifika mqanqla minn dikjarazzjoni bil-miktub;
            
         
               H.
            
            
               fid-dawl tal-prerogattivi miżjuda tal-Parlament, kif ukoll l-introduzzjoni tal-inizjattiva taċ-ċittadini Ewropej, l-importanza ta' dikjarazzjonijiet bil-miktub inbidlet, għalkemm xorta jistgħu jservu ta' strument importanti li permezz tiegħu il-Membri jkunu jistgħu jqajmu l-kuxjenza dwar kwistjonijiet ta' interess pubbliku;
            
         
               I.
            
            
               dikjarazzjonijiet bil-miktub għandhom impatt limitat ħafna, kemm fir-rigward tat-tfassil tal-aġendi kif ukoll tal-influwenza tagħhom fuq id-deċiżjonijiet li jittieħdu mill-istituzzjonijiet, u jistgħu jagħtu impressjoni qarrieqa dwar l-effikaċja tagħhom; madanakollu, meta jintużaw kif suppost, għad għandhom valur bħala strument ta' mobilizzazzjoni popolari għall-proposti li jitolbu azzjoni leġiżlattiva; l-Artikolu 42(2) għandu jintuża, billi jagħti lill-Membri individwali l-possibilità effettiva li jinfluwenzaw il-leġiżlazzjoni tal-Unjoni u jintegraw proposta speċifika fix-xogħlijiet tal-kumitati tal-Parlament;
            
         
               J.
            
            
               il-kwalità u r-relevanza ta’ xi dikjarazzjonijiet bil-miktub, u b’mod partikolari il-qbil tagħhom mal-kompetenzi tal-Unjoni kif stipulati fit-Titolu I tal-Parti I tat-Trattat dwar il-Funzjonament tal-Unjoni Ewropea jista’ jkun diżappuntanti; għahekk, fit-terminu li jmiss, il-Parlament jista' jivvaluta l-impatt tad-dispożizzjonijiet il-ġodda tar-Regoli ta' Proċedura tiegħu dwar dikjarazzjonijiet bil-miktub u jeżamina l-effettività tagħhom;
            
         
            
               1.
            
            
               Jiddeċiedi li jemenda r-Regoli ta' Proċedura tiegħu kif jidher hawn taħt;
            
         
            
               2.
            
            
               Hu tal-fehma li l-istituzzjonijiet li lilhom tkun indirizzata dikjarazzjoni bil-miktub għandhom jinfurmaw lill-Parlament dwar is-segwitu intenzjonat fi żmien tliet xhur minn meta jirċievu tali dikjarazzjoni; għandu l-ħsieb, barra minn hekk, li jfittex ftehim mal-Kummissjoni dwar dan il-prinċipju fl-okkażjoni tan-negozjati li jmiss dwar ir-reviżjoni tal-Ftehim ta' Qafas dwar ir-relazzjonijiet bejn il-Parlament Ewropew u l-Kummissjoni Ewropea.
            
         
            
               3.
            
            
               Ifakkar li dawn l-emendi jidħlu fis-seħħ fl-ewwel ġurnata tas-sessjoni parzjali li jmiss;
            
         
            
               4.
            
            
               Jilqa’ d-deċiżjoni tal-Bureau li jillimita reklamar estensiv tad-dikjarazzjonijiet bil-miktub, u b’hekk jippermetti li l-Membri Parlamentari jkollhom aċċess mingħajr xkiel għall-Kamra tal-Parlament;
            
         
            
               5.
            
            
               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta’ informazzjoni.
            
         
      Emenda 6
   
   
      Regoli ta' Proċedura tal-Parlament Ewropew
   
   
      Artikolu 42 – paragrafi 2 u 3
   
   
               
                  Test fis-seħħ
               
            
            
               
                  Emenda
               
            
         
                
            
         
               2.   Kull Membru jista' jqiegħed fuq il-Mejda proposta għal att tal-Unjoni fuq il-bażi tad-dritt ta' inizjattiva mogħti lill-Parlament skont l-Artikolu 225 tat-Trattat dwar il-Funzjonament tal-Unjoni Ewropea.
            
            
               2.   Kull Membru jista' jqiegħed fuq il-Mejda proposta għal att tal-Unjoni fuq il-bażi tad-dritt ta' inizjattiva mogħti lill-Parlament skont l-Artikolu 225 tat-Trattat dwar il-Funzjonament tal-Unjoni Ewropea. 
                     Tali proposta tista' titressaq f'daqqa minn mhux aktar minn għaxar Membri. Il-proposta għandha tindika l-bażi legali tagħha u tista’ tkun akkumpanjata min nota ta' spjegazzjoni ta’ mhux aktar minn 150 kelma.
                  
               
            
         
               3.   Il-proposta għandha tiġi ppreżentata lill-President, li għandu 
                     jirreferiha
                   lill-kumitat responsabbli 
                     għall-kunsiderazzjoni
                  . Qabel ma ssir din ir-riferenza, il-proposta għandha tiġi tradotta f'dawk il-lingwi uffiċjali li l-president ta' dak il-kumitat iqis li huma meħtieġa biex issir possibbli kunsiderazzjoni sommarja. Il-kumitat għandu jieħu deċiżjoni dwar azzjoni ulterjuri fi żmien tliet xhur minn meta ssir ir-riferenza u wara li jkun instema' 
                     l-awtur
                   tal-proposta.
            
            
               3.   Il-proposta għandha tiġi ppreżentata lill-President, li għandu 
                     jivverifika jekk ir-rekwiżiti legali ġewx sodisfatti
                  . 
                     Huwa jista' jirreferi l-proposta għal opinjoni dwar jekk il-bażi legali hix xierqa lill-kumitat responsabbli għal tali verifika
                  . 
                     Jekk il-President jiddikjara li l-proposta hija ammissibbli, għandu jħabbar dan fil-plenarja u jirreferiha lill-kumitat responsabbli.
                  
               
            
         
                
            
            
               Qabel ma ssir din ir-riferenza lill-kumitat responsabbli, il-proposta għandha tiġi tradotta f'dawk il-lingwi uffiċjali li l-president ta' dak il-kumitat iqis li huma meħtieġa biex issir possibbli kunsiderazzjoni sommarja.
            
         
                
            
            
               
                  
                     Il-kumitat jista' jirrakkomanda lill-President li l-proposta tinfetaħ għall-firma minn kwalunkwe Membru, soġġett għall-modalitajiet u l-iskadenzi stabbiliti fl-Artikolu 123(1a), 123(2) u 123(5).
                  
               
            
         
               
                  
                     Fejn il-kumitat jiddeċidi li jippreżenta proposta lill-Parlament skond il-proċedura stabbilita fl-Artikolu 48
                  , l-awtur tal-proposta għandu jissemma b'ismu fit-titolu tar-rapport.
            
            
               
                  
                     Meta tali proposta tkun iffirmata mill-maġġoranza tal-Membri kollha tal-Parlament, ir-rapport dwar il-proposta għandu jitqies li ġie awtorizzat mill-Konferenza tal-Presidenti. Il-kumitat għandu jfassal rapport skont l-Artikolu 48, wara li jkun sema’ lill-awturi tal-proposta.
                  
               
            
         
                
            
            
               
                  
                     Meta proposta ma tinfetaħx għal firem addizzjonali jew ma tiġix iffirmata mill-maġġoranza tal-Membri kollha tal-Parlament
                  , 
                     il-kumitat responsabbli
                   għandu jieħu deċiżjoni dwar azzjoni ulterjuri fi żmien tliet xhur mir-riferiment, u wara li jkun sema' 
                     lill-awturi
                   tal-proposta
            
         
                
            
            
               
                  
                     L-awturi
                   tal-proposta għandhom jissemmew b'isimhom fit-titolu tar-rapport.
            
         
      Emenda 1
   
   
      Regoli ta' Proċedura tal-Parlament Ewropew
   
   
      Artikolu 123 – paragrafu 1
   
   
               
                  Test fis-seħħ
               
            
            
               
                  Emenda
               
            
         
                
            
         
               1.   
                     Sa massimu ta' ħames
                   membri jistgħu jippreżentaw dikjarazzjoni bil-miktub ta' mhux iżjed minn 200 kelma dwar kwistjoni li taqa' taħt il-kompetenzi tal-Unjoni Ewropea 
                     u li ma tkoprix kwistjonijiet li huma s-suġġett ta' proċess leġislattiv li jkun għaddej attwalment
                  . 
                     Għandha tingħata
                   awtorizzazzjoni mill-President 
                     fuq bażi ta' każ b'każ
                  . Dikjarazzjonijiet bil-miktub għandhom ikunu 
                     stampati
                   bil-lingwi uffiċjali u mqassma. Dawn għandhom jiddaħħlu 
                     f'reġistru
                   flimkien mal-ismijiet tal-firmatarji. Dan ir-reġistru għandu jkun pubbliku u għandu 
                     jinżamm barra d-daħla tal-Kamra waqt is-sessjonijiet parzjali u f'post xieraq li għandu jkun stabbilit mill-Kulleġġ tal-Kwesturi fl-intervalli ta' bejn is-sessjonijiet parzjali
                  .
            
            
               1.   
                     mhux inqas minn għaxar
                   Membri 
                     minn mhux inqas minn tliet gruppi politiċi
                   jistgħu jippreżentaw dikjarazzjoni bil-miktub ta' mhux iżjed minn 200 kelma li 
                     jkollha x'taqsam esklussivament ma'
                   kwistjoni li taqa' taħt il-kompetenzi tal-Unjoni Ewropea. 
                     Il-kontenut ta' dikjarazzjoni bħal din ma jistax imur lil hinn mill-forma ta' dikjarazzjoni B'mod partikolari, dan il-konteut jista' ma jitlobx azzjoni leġiżlattiva, ikun fih kwalunkwe deċiżjoni dwar kwistjonijiet li għalihom ġew stabbiliti proċeduri u kompetenzi speċifiċi f'dawn ir-Regoli ta' Proċedura jew jindirizza s-suġġett ta' proċedimenti li għaddejjin fil-Parlament.
                  
               
            
         
                
            
            
               
                  
                     1a.
                     
                     L-awtorizzazzjoni biex jitkompla l-proċess għandha tkun soġġetta għal deċiżjoni raġunata
                   mill-President 
                     skont il-paragrafu 1 fi kwalunkwe każ partikolari.
                   Id-dikjarazzjonijiet bil-miktub għandhom ikunu 
                     ppubblikati
                   bil-lingwi uffiċjali fuq 
                     is-sit web tal-Parlament
                   u mqassma 
                     elettronikament lill-Membri kollha
                  . Dawn għandhom jiddaħħlu f'reġistru 
                     elettroniku
                   flimkien mal-ismijiet tal-firmatarji. Dan ir-reġistru għandu jkun pubbliku u għandu jkun 
                     aċċessibbli permezz tas-sit web tal-Parlament
                  . 
                     Kopji stampati tad-dikjarazzjonijiet bil-miktub iffirmati għandhom jinżammu wkoll mill-President.
                  
               
            
         
      Emenda 2
   
   
      Regoli ta' Proċedura tal-Parlament Ewropew
   
   
      Artikolu 123 – paragrafu 2
   
   
               
                  Test fis-seħħ
               
            
            
               
                  Emenda
               
            
         
                
            
         
               2.   Kull Membru jista' jżid il-firma tiegħu ma' dikjarazzjoni inkluża fir-reġistru.
            
            
               2.   Kull Membru jista' jżid il-firma tiegħu ma' dikjarazzjoni inkluża fir-reġistru 
                     elettroniku
                  . 
                     Il-firma tista' tiġi rtirata fi kwalunkwe mument qabel tmiem il-perjodu ta' tliet xhur mid-dħul tad-dikjarazzjoni fir-reġistru. F’każ ta' rtirar bħala dan, il-Membru kkonċernat ma għandux jitħalla jerġa’ jiffirma d-dikjarazzjoni.
                  
               
            
         
      Emenda 7
   
   
      Regoli ta' Proċedura tal-Parlament Ewropew
   
   
      Artikolu 123 – paragrafu 3
   
   
               
                  Test fis-seħħ
               
            
            
               
                  Emenda
               
            
         
                
            
         
               3.   Meta dikjarazzjoni tkun iffirmata mill-maġġoranza tal-Membri kollha tal-Parlament, il-President għandu jgħarraf b'dan lill-Parlament 
                     u jippubblika l-ismijiet
                   tal-firmatarji 
                     fil-minuti u d-dikjarazzjoni bħala test adottat
                  .
            
            
               3.   Meta
                     , wara perjodu ta’ tliet xhur minn meta tkun iddaħħlet fir-reġistru,
                   dikjarazzjoni tkun iffirmata mill-maġġoranza tal-Membri kollha tal-Parlament, il-President għandu jgħarraf b'dan lill-Parlament
                     . Bla ma torbot lill-Parlament, id-dikjarazzjoni għandha tiġi ppubblikata fil-minuti bl-ismijiet
                   tal-firmatarji 
                     tagħha
                  .
            
         
      Emenda 4
   
   
      Regoli ta' Proċedura tal-Parlament Ewropew
   
   
      Artikolu 123 – paragrafu 4a (ġdid)
   
   
               
                  Test fis-seħħ
               
            
            
               
                  Emenda
               
            
         
                
            
         
                
            
            
               
                  
                     4a.
                     
                     Fejn l-istituzzjonijiet li lilhom tkun ġiet indirizzata d-dikjarazzjoni adottata ma jgħarrfux lill-Parlament dwar is-segwitu maħsub fi żmien tliet xhur minn meta jirċevuha, il-kwistjoni għandha, fuq talba ta’ wieħed mill-awturi tad-dikjarazzjoni, titpoġġa fuq l-aġenda ta’ laqgħa sussegwenti tal-kumitat responsabbli.
                  
               
            
         
      Emenda 5
   
   
      Regoli ta' Proċedura tal-Parlament Ewropew
   
   
      Artikolu 123 – paragrafu 5
   
   
               
                  Test fis-seħħ
               
            
            
               
                  Emenda
               
            
         
                
            
         
               5.   Dikjarazzjoni bil-miktub li tkun ilha fir-reġistru għal aktar minn tliet xhur u li 
                     ma tkunx ġiet
                   iffirmata minn mhux inqas minn nofs il-Membri kollha tal-Parlament għandha taqa'.
            
            
               5.   Dikjarazzjoni bil-miktub li tkun ilha fir-reġistru għal aktar minn tliet xhur u 
                     ma tkunx
                   iffirmata minn mhux inqas minn nofs il-Membri kollha tal-Parlament għandha taqa', 
                     mingħajr il-possibbiltà li l-perjodu ta' tliet xhur ikun imtawwal
                  .